Սրբազանը հանդիպում ունեցաւ տնօրէններուն, ուսուցչաց կազմերուն, ինչպէս նաեւ աշակերտներուն հետ: Ան շեշտեց հայ դպրոցին կարեւորութիւնը, հայ ըլլալու վեհութիւնը եւ հայերէն խօսելու անհրաժեշտութիւնը: Խօսելով երախտագիտութեան մասին, սրբազանը ընդհանուր գիծերու մէջ ներկայացուց երախտագիտութիւն հասկացողութիւնը: Ան ընդգծեց, որ երախտագիտութիւնը բանալին է կեանքի յաջողութեան, որ կը դրսեւորուի միայն գործով: